**- Návrh zmeny -**

****

**MESTO STARÁ ĽUBOVŇA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Mesto Stará Ľubovňa na základe samostatnej pôsobnosti podľa článku 68 Ústavy Slovenskej republiky, a podľa § 6 ods. 1 zákona č. 369/1990 Zb. o obecnom zriadení v znení neskorších zmien a doplnkov a o zmene a doplnení zákona č. 455/1991 Zb. o živnostenskom podnikaní v znení neskorších predpisov a zákona č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v y d á v a

**Všeobecne záväzné**

**nariadenie č. 22**

**O PREVÁDZKOVANÍ OBCHODU A SLUŽIEB A O PREDAJNOM A PREVÁDZKOVOM ČASE**

**NA ÚZEMÍ MESTA STARÁ ĽUBOVŇA**

**schválené uznesením MsZ č. VII/95 zo dňa 26.10.1995,**

**zmeny a doplnky : uznesenie MsZ č. VIII/95 zo dňa 14.12.1995,**

**uznesenie MsZ č. XXV/2002 zo dňa 05.09.2002,**

**uznesenie MsZ č. XXI/2010 pod B/431 zo dňa 18.02.2010,**

**uznesenie MsZ č. XXX/2014 pod B/757 zo dňa 24.04.2014,**

**uznesenie MsZ č. IV/2015 pod B/88 zo dňa 23.04.2015,**

**uznesenie č. 446 z rokovania MsZ č. XVIII/2016 zo dňa 10.11.2016,**

**uznesenie č. 503 z rokovania MsZ č. XX/2017 zo dňa 23.02.2017,**

**uznesenie č. ... z rokovania MsZ č. XXXII/2018 zo dňa 19.04.2018**

**Čl. 1**

**Úvodné ustanovenia**

1. Mesto Stará Ľubovňa (ďalej len ,,Mesto“) vytvára podmienky pre riadne zásobovanie obyvateľov mesta, pre prevádzkarne a vykonáva nad ním dozor. Z tohto dôvodu a s prihliadnutím na potreby obyvateľov mesta sa týmto nariadením stanovuje minimálna a maximálna prevádzková doba, základné podmienky umiestnenia a prevádzkovania prevádzkarne na území mesta.
2. Stanovenie týchto časov na území mesta je pre jednotlivé prevádzkarne určené z dôvodu vytvorenia podmienok a možností pre občanov mesta a jeho návštevníkov na účely obstarania tovarov a služieb. Dbá sa pri tom na rovnomerné rozloženie činností slúžiacich obyvateľom tak, aby boli pokryté základné potreby obyvateľov mesta, ako aj utvorené podmienky pre kultúru, šport a zabezpečenie verejného poriadku.

**Čl. 2**

**Záväznosť**

1. Nariadenie sa vzťahuje na celé územie mesta mimo času pri ambulantnom predaji na tržnici a mimo času predaja pri organizovaní ostatných príležitostných predajných akcií v zmysle Všeobecne záväzného nariadenia č. 17 - Trhový poriadok. Predajný čas pri týchto predajoch je stanovený Trhovým poriadkom Mesta.
2. Nariadenie je záväzné pre všetky právnické a fyzické osoby oprávnené vykonávať obchodnú činnosť alebo poskytovať služby na území mesta (ďalej len podnikateľ).

**Čl. 3**

**Výklad základných pojmov**

1. Pre účely tohto nariadenia sa ***centrálnou mestskou zónou*** rozumie toto vymedzenie:

* Námestie svätého Mikuláša a priľahlé ulice Garbiarska, Farbiarska, Námestie gen. Štefánika, Levočská - časť po Základnú školu na ul. Levočskej, Obchodná ul., Popradská ul.- časť po mestskú tržnicu vrátane, DOaS Družba a obchodná sieť na Ulici za vodou.

1. ***Obchodnou činnosťou*** na účely tohto nariadenia sa rozumie vykonávanie maloobchodnej a veľkoobchodnej činnosti~~.~~
2. ***Službami obyvateľstva*** podľa tohto nariadenia sú služby poskytované na území mesta v prevádzkarňach na to určených, ktoré sú poskytované priamo spotrebiteľovi, napr. holičstvá, kaderníctva, pedikúry, sklenárstva, cestovné kancelárie, zmenárne a pod.
3. ***Verejnými kultúrnymi podujatiami*** sa podľa tohto nariadenia rozumejú podujatia špecifikované vo Všeobecne záväznom nariadení č. 9.
4. ***Podnikateľom***je osoba, ktorá získala oprávnenie podnikať v zmysle zákona č. 455/1991 Zb. o živnostenskom podnikaní v znení neskorších predpisov a zákona č. 513/1991 Zb. - Obchodného zákonníka v znení neskorších predpisov, prípadne iných platných právnych predpisov.
5. ***Prevádzkarňou*** sa rozumie priestor, v ktorom sa uskutočňuje určitá podnikateľská činnosť.
6. ***Čas predaja prevádzkarne*** (ďalej „prevádzková doba“) je časovo ohraničená časť dňa, počas ktorej je prevádzkareň v rámci výkonu podnikateľskej činnosti sprístupnená spotrebiteľom, t.j. v prevádzkarni sa v prospech spotrebiteľov vykonáva predaj tovaru alebo poskytovanie služieb.
7. ***Určením prevádzkovej doby*** sa rozumie určenie časového rozpätia (doby) dňa, počas ktorého si podnikateľ sám určí čas, kedy sa v prevádzkarni bude predávať tovar alebo poskytovať služby.
8. ***Prísluchovou hudbou*** sa rozumie hudba určená na počúvanie, reprodukovaná technickým zariadením alebo akustickými prístrojmi, pričom nejde o hudobnú produkciu.
9. ***Hudobnou produkciou*** sa rozumie najmä hudba určená na tanečnú zábavu, zábavu reprodukovanú technickým zariadením (diskotéka), koncertné vystúpenie, živá hudba na počúvanie, spev a pod..
10. ***Nočným kľudom*** sa rozumie časový úsek dňa od 22.00 h do 6.00 h, ktorý je určený a slúži na zabezpečenie zdravého a nerušeného pokoja a odpočinku obyvateľov obce v záujme dosiahnutia slušného občianskeho spolunažívania a dobrých susedských vzťahov.
11. ***Zdravými podmienkami*** sú podmienky, ktoré nepôsobia nepriaznivo na zdravie ľudí, ale ho chránia a kladne ovplyvňujú.
12. ***Zdravým spôsobom života obyvateľov mesta*** sa rozumie stav, kedy nie sú ohrozované alebo obťažované zdravé podmienky a zdravý spôsob života obyvateľov mesta činnosťou prevádzkarne, a to najmä v čase nočného kľudu.
13. ***Pokojným stavom obyvateľov mesta*** sa rozumie navodzovanie a trvalé udržiavanie pokojného stavu medzi obyvateľmi, a to zdržaním sa všetkého, čím by nad mieru primeranú pomerom došlo k obťažovaniu alebo k ohrozeniu výkonu práv iného.
14. ***Uzavretou spoločnosťou*** sa rozumie skupina osôb, ktorá sa v prevádzkarni oprávnene zdržuje na základe pozvania, povolenia, alebo so súhlasom oprávnenej osoby (podnikateľ, prevádzkovateľ, poverená osoba).
15. ***Obťažovanie hlasným alebo hlasovým zvukovým prejavov*** sa rozumejú každé rušivé, obťažujúce, nepríjemné, nežiaduce alebo neprimerané hlasné zvuky technických zariadení alebo hlasové zvuky osôb nad mieru primeranú pomerom, t. j. nad mieru v danom čase a mieste obvyklú vzhľadom na denný čas alebo čas nočného kľudu. Uvedené sa pre účely tohto VZN nepovažuje za prejavy, ktoré spadajú pod právnu úpravu zvuku a ochrany pred zvukom v zmysle osobitného predpisu.
16. ***Prevádzkarne spoločensko – zábavného charakteru ako sú napr.:*** nočný bar, dicsoclub, dancingclub, biliardclub a iné.
17. ***Prevádzkarne pohostinských zariadení sú*** zariadenia poskytujúce občerstvovacie služby, a to reštaurácia, snackbar, pizzeria, bufet, espresso, bistro, piváreň, kaviareň, vináreň, rýchle občerstvenie, hostinec, kiosk, internetová kaviareň, zariadenie verejného (závodného) stravovania.
18. ***Herňou sa rozumie***  miestnosť alebo súbor miestností stavebne spolu súvisiacich a prepojených, špeciálne vybavených a zriadených na prevádzkovanie hazardných hier.

**Čl. 4**

**Súhlas s umiestnením prevádzkarne**

1. Otvorenie prevádzkarne podlieha predchádzajúcemu súhlasu Mesta. Predaj tovarov a poskytovanie služieb mimo stálych prevádzkarni je možné v zmysle a za podmienok stanovených Všeobecne záväzným nariadením Mesta č. 17 - Trhový poriadok.
2. Podnikateľ je v zmysle tohto VZN povinný:
3. ohlásiť Mestu za podmienok ustanovených týmto VZN umiestnenie prevádzkarne na území mesta,
4. ohlásiť Mestu za podmienok ustanovených týmto VZN prevádzkovú dobu prevádzkarne na území mesta. Vzor tlačiva pre splnenie si tejto povinnosti tvorí prílohu č. 1 tohto VZN,
5. predložiť k nahliadnutiu príslušnú dokumentáciu (napr. živnostenský list, resp. výpis z OR, nájomnú zmluvu, zmluvu alebo iný doklad o zabezpečení odvozu odpadu vznikajúceho z činnosti prevádzkarne, stanoviská, resp. rozhodnutia príslušných dotknutých úradov, ktorých sa vykonávanie činnosti dotýka čo i len nepriamo).
6. Podnikatelia si sami určia prevádzkovú dobu prevádzkarne v súlade s ustanoveniami tohto VZN.
7. Podnikateľ (prevádzkovateľ) je pre potreby evidencie povinný ohlásiť Mestu určenie prevádzkovej doby svojej prevádzkarne:
8. najneskôr 15 pracovných dní pred zahájením činnosti novej prevádzkarne,
9. najneskôr 15 pracovných dní pred vykonaním zmeny už existujúcej prevádzkarne (príloha č. 2 tohto VZN).
10. V prípade, ak žiadosť o súhlas s umiestnením prevádzkarne bude podnikateľom (prevádzkovateľom) určená nad rámec rozsahu ustanoveným týmto VZN, Mesto vydá stanovisko o určení maximálne prípustného rozpätia prevádzkovej doby danej prevádzkarne, a to výlučne v súlade s časovým rozpätím ustanoveným týmto VZN.
11. Mesto, ak tak ustanovuje osobitný predpis, vydáva súhlas, záväzné stanovisko, stanovisko alebo vyjadrenie (ďalej len ,,stanovisko“) k podnikateľskej a inej činnosti právnických osôb a fyzických osôb a k umiestneniu prevádzkarne na území mesta, vydáva záväzné stanoviská k investičnej činnosti v meste.
12. Stanovisko Mesta o určení prevádzkovej doby vydaným v zmysle tohto VZN je pre prevádzkareň záväzné.
13. Pri dočasnom uzavretí prevádzkarne je predávajúci povinný na mieste, kde je uvedená prevádzková doba, označiť začiatok a koniec uzavretia prevádzkarne, a to najneskôr 24 hodín pred dočasným uzavretím prevádzkarne za predpokladu, že prevádzkareň je uzavretá dlhšie ako jeden deň.
14. Podnikateľ alebo osoba zodpovedná za prevádzkareň je povinná preukázať sa písomným potvrdením vydaným Mestom na požiadanie osôb, ktoré sú oprávnené vykonávať kontrolu dodržiavania tohto VZN.
15. Podnikateľ (prevádzkovateľ) je povinný zabezpečiť, aby pri činnosti prevádzkarne okrem iného:
    1. prevádzková doba, ktorá je uvedená na vhodnom a trvale viditeľnom mieste prevádzkarne podľa osobitného predpisu, bola v súlade s určením prevádzkovej doby v zmysle tohto VZN,
    2. bola dodržiavaná určená prevádzková doba,
    3. nedochádzalo k rušeniu pokojného stavu, nočného kľudu obyvateľov a verejného poriadku priamym dôsledkom činnosti prevádzkarne počas jej prevádzkovej doby.
16. Pri zrušení prevádzkarne je predávajúci povinný písomne informovať Mesto o tejto skutočnosti najneskôr 7 dní pred zrušením prevádzkarne.

**Čl. 5**

**Prevádzková doba v prevádzkarňach,**

**herniach, pohostinských a podobných zariadeniach**

1. Mesto stanovuje všeobecnú prevádzkovú dobu pre prevádzkarne poskytujúce obchodnú činnosť a pre prevádzkarne poskytujúce služby: **od 06.00 h do 22.00 h**
2. ~~Prevádzková doba prevádzkarní, v ktorých dochádza k prevádzkovaniu hazardných hier v zmysle § 3 ods. 2 písm. a), c), f), g), a h) zákona 171/2005 Z. z. o hazardných hrách sa stanovuje:~~

**~~pondelok až nedeľa od 08.00 h do 20.00 h~~**

1. Prevádzková doba v pohostinských zariadeniach, vrátane prevádzok spoločensko – zábavného charakteru (bary, reštaurácie, pizzerie, vinotéky, bistro, kaviarne, diskotéky a pod.) **v centrálnej mestskej zóne sa stanovuje**:
2. v dňoch pondelok až štvrtok a v nedeľu **od 07.00 h do 24.00 h**
3. v piatok a v sobotu **od** **07.00 h do 02.00 h**
4. Prevádzková doba v pohostinských zariadeniach, vrátane prevádzok spoločensko – zábavného charakteru (bary, reštaurácie, pizzerie, vinotéky, bistro, kaviarne, diskotéky a pod.) **mimo centrálnej mestskej zóny sa stanovuje**:
5. v dňoch pondelok až štvrtok a v nedeľu **od** **07.00 h do 22.00 h**
6. v piatok a v sobotu **od** **07.00 h do 24.00 h**
7. Prevádzkovú dobu pri jednorazovom určení zmeny prevádzkarne Mesto stanovuje maximálne do 02.00 h.
8. Počas novoročných osláv, t. j. v noci z 31.12. na 01.01. prevádzková doba v pohostinských zariadeniach, vrátane prevádzok spoločensko – zábavného charakteru na území mesta nie je obmedzená.
9. Ak je Mesto usporiadateľom alebo spoluusporiadateľom spoločenskej alebo kultúrnej akcie, ktorej súčasťou je i hudobná produkcia v noci, prevádzková doba nie je obmedzená.
10. V čase po 22.00 h sa môžu prevádzkarne uvedené v ods. 1, 2, 3, 4 tohto článku prevádzkovať za predpokladu, že hluk zo zariadení a hluk z verejnej produkcie hudby neprekročia najvyššie prípustné hodnoty pre vonkajšie priestory a stavby a bude zamedzený prenos vibrácií na fyzické osoby stanovené osobitným predpisom.

**8.** Prevádzková doba vonkajšej prevádzky (letnej terasy)je stanovená v dňochpondelok až nedeľa od 08.00 h do 22.00 h bez hudobnej produkcie v celom čase.

**Čl. 6**

**Prevádzková doba iných zariadení**

Prevádzkovú dobu prevádzkarní, ktoré nie sú špecifikované v predchádzajúcich článkoch tohto nariadenia stanoví Mesto osobitným spôsobom. Pri rozhodovaní bude zohľadnený charakter obchodnej činnosti, respektíve poskytovaných služieb a záujem obyvateľov mesta o túto činnosť.

**Čl.7**

**Ustanovenia vzťahujúce sa na všetky druhy prevádzkarní**

1. Uzatvorenie všetkých druhov prevádzkarní z dôvodu obedňajšej prestávky je možné maximálne v dĺžke jednej hodiny v čase od 11.30 h do 14.00 h.
2. Prechodné uzatvorenie všetkých druhov prevádzkarní je možné len so súhlasom príslušného oddelenia mestského úradu, respektíve so súhlasom príslušného orgánu štátnej správy.

**Čl. 8**

**Jednorazové určenie zmeny prevádzkovej doby**

1. V prípade jednorazového určenia zmeny prevádzkovej doby a to jej predĺženia alebo skrátenia z dôvodu:
2. konania **mimoriadnej a neverejnej akcie** (podujatia) pre uzavretú spoločnosť (napr. svadba, životné jubileum, promócie, stužková a pod.), nie je podnikateľ (prevádzkovateľ) povinný ohlásiť predĺženie prevádzkovej doby,
3. konania **nepravidelnej a verejnej akcie** (podujatia) s prísluchovou hudbou alebo hudobnou produkciou (diskotéka, tanečná zábava a pod.), je podnikateľ (prevádzkovateľ) povinný ohlásenie o jednorázovom predĺžení prevádzkovej doby doručiť Mestu najneskôr 7 dní pred konaním takejto akcie ( príloha č. 3 tohto VZN).
4. Podnikateľ je povinný v ohlásení jednoznačne určiť dôvod jednorazového predĺženia prevádzkovej doby, ktorý nemôže byť zameniteľný s iným.
5. Mesto vydá stanovisko k jednorazovému určeniu zmeny prevádzkovej doby.

**Čl. 9**

**Povinnosti podnikateľa**

* + - 1. Podnikateľ je povinný prevádzkareň označiť najneskôr v deň začatia prevádzkovania živnosti. Spôsob označenia prevádzkarne určujú osobitné predpisy.[[1]](#footnote-1)
      2. Podnikateľ je povinný umožniť kontrolu prevádzkarne oprávneným osobám.
      3. Podnikateľ je povinný chrániť životné a pracovné prostredie, prírodné zdroje a kultúrne pamiatky.
      4. Podnikateľ je povinný dbať na riadne zásobovanie prevádzkarne povoleným sortimentom tovarov.
      5. Podnikateľ je povinný udržiavať čistotu a poriadok na užívanom pozemku alebo nehnuteľnosti používanej na podnikanie, tak aby tým nenarúšal vzhľad a prostredie mesta alebo neznečisťoval verejné priestranstvo.
      6. Podnikateľ je povinný plniť počas celej doby prevádzkovania prevádzkarne všetky zákonom stanovené podmienky vykonávania podnikateľskej činnosti ako i dodržiavať všetky ustanovenia zákona č. 250/2007 Z. z. o ochrane spotrebiteľa.

**Čl. 10**

**Kontrolná činnosť**

1. Kontrolu nad dodržiavaním tohto VZN vykonávajú:
2. hlavný kontrolór mesta
3. mestská polícia
4. poverený zamestnanec Mesta Stará Ľubovňa
5. V prípade, ak sa právnická osoba alebo fyzická osoba – podnikateľ dopustí správneho deliktu tým, že poruší toto VZN, Mesto uloží pokutu za tento správny delikt do 6 638 eur.
6. Mesto pri ukladaní pokuty prihliada na závažnosť, spôsob, trvanie a následky protiprávneho konania, na porušenie viacerých povinností a na opakované porušenie povinností.
7. Pokutu možno uložiť do jedného roka odo dňa, keď sa Mesto dozvedelo o porušení povinnosti, najneskôr však do troch rokov odo dňa porušenia povinnosti.
8. Výnosy pokút sú príjmom rozpočtu Mesta.

**Čl. 11**

**Záverečné ustanovenia**

1. Zmeny a doplnky tohto nariadenia schvaľuje Mestské zastupiteľstvo v Starej Ľubovni.
2. Toto nariadenie nadobúda účinnosť od 01.04.2010.
3. Zmena Všeobecne záväzného nariadenia č. 22 schválená uznesením č.XXI/2010 v Starej Ľubovni dňa 18.02.2010 nadobúda účinnosť dňom 01.04.2010.
4. Zmena Všeobecne záväzného nariadenia č. 22 schválená uznesením č. 757 z rokovania MsZ   
   č. XXX/2014 v Starej Ľubovni dňa 24.04.2014 a nadobúda účinnosť dňom 15.05.2014.
5. Zmena Všeobecne záväzného nariadenia č. 22 bola schválená uznesením MsZ č. IV/2015 pod B/88 dňa 23.04.2015 v Starej Ľubovni a nadobúda účinnosť dňom 15.05.2015.
6. Zmena Všeobecne záväzného nariadenia č. 22 schválená uznesením č. 446 z rokovania MsZ   
   č. XVIII/2016 dňa 10.11.2016 v Starej Ľubovni a nadobúda účinnosť dňom 26.11.2016.

**7.** Zmena Všeobecne záväzného nariadenia č. 22 schválená uznesením č. 503 z rokovania MsZ   
č. XX/2017 dňa 23.02.2017 v Starej Ľubovni a nadobúda účinnosť dňom 11.03.2017.

**8.** Zmena Všeobecne záväzného nariadenia č. 22 schválená uznesením č. ... z rokovania MsZ   
č. XXXII/2018 dňa 19.04.2018 v Starej Ľubovni a nadobúda účinnosť dňom 05.05.2018.

**PhDr. Ľuboš Tomko, v. r.**

**primátor mesta**

**Vyvesené na úradnej tabuli dňa: 28.03.2018**

**Zvesené z úradnej tabuli dňa:**

Príloha č. 1 k VZN č. 22

**.......................................................................................................................................................**

**Meno a priezvisko (názov firmy), adresa trvalého bydliska (sídla firmy),**

**identifikačné číslo podnikateľa (firmy)**

Mestský úrad

odd. výstavby, ÚP a ŽP

Obchodná 1

064 01 Stará Ľubovňa

Mesto: .......................................

Dátum: ......................................

**VEC:**

**Žiadosť o súhlas s umiestnením prevádzkarne**

Žiadame o súhlas s umiestnením prevádzkarne s predmetom činnosti (v zmysle živnostenského listu, resp. výpisu z OR) .....................................................................................

.......................................................................................................................................................

Umiestnenie prevádzkarne (adresa) .................................................................................

Prevádzková doba prevádzkarne:

Pondelok od ...... do ......

Utorok od ...... do ......

Streda od ...... do ......

Štvrtok od ...... do ......

Piatok od ...... do ......

Sobota od ...... do ...... (voľný deň)

Nedeľa od ...... do ...... (voľný deň)

Obedňajšia prestávka od ...... do ......

................................................

podpis, prípadne pečiatka

Prílohy:

* fotokópia nájomnej zmluvy (pri prenajatých priestoroch)
* fotokópia živnostenského listu (výpisu z OR)
* zmluva o zabezpečení odvozu odpadu
* rozhodnutie RÚVZ (súhlas na uvedenie do prevádzky)

Príloha č. 2 k VZN č. 22

**.......................................................................................................................................................**

**Meno a priezvisko (názov firmy), adresa trvalého bydliska (sídla firmy),**

**identifikačné číslo podnikateľa (firmy)**

Mestský úrad

odd. výstavby, ÚR a ŽP

Obchodná 1

064 01 Stará Ľubovňa

Mesto: .......................................

Dátum: ......................................

**VEC:**

**Žiadosť o súhlas so zmenou prevádzkovej doby**

Žiadame o súhlasu so zmenou prevádzkovej doby prevádzkarne (adresa prevádzkarne):

.......................................................................................................................................................

.......................................................................................................................................................

Prevádzková doba prevádzky:

Pondelok od ...... do ......

Utorok od ...... do ......

Streda od ...... do ......

Štvrtok od ...... do ......

Piatok od ...... do ......

Sobota od ...... do ...... (voľný deň)

Nedeľa od ...... do ...... (voľný deň)

Obedňajšia prestávka od ...... do ......

................................................

podpis, prípadne pečiatka

Príloha č. 3 k VZN č. 22

**.......................................................................................................................................................**

**Meno a priezvisko (názov firmy), adresa trvalého bydliska (sídla firmy),**

**identifikačné číslo podnikateľa (firmy)**

Mestský úrad

odd. výstavby, ÚR a ŽP

Obchodná 1

064 01 Stará Ľubovňa

Mesto: .......................................

Dátum: ......................................

**VEC:**

**Žiadosť o súhlas s konaním nepravidelnej a verejnej akcie**

Žiadame o súhlas s konaním nepravidelnej a verejnej akcie (popis akcie): .......................................................................................................................................................

.......................................................................................................................................................

Podujatie chceme realizovať (adresa, resp. popis verejného priestranstva): .......................................................................................................................................................

.......................................................................................................................................................

Doba realizácie akcie v dňoch od ............................................... do ...........................................

Čas realizácie akcie v hodinách od ............................................. do ...........................................

Predpokladaný počet účastníkov akcie .......................................

Počet usporiadateľov akcie .......................................

Spôsob označenia usporiadateľskej služby ..................................................................................

.................................................

podpis, prípadne pečiatka

Prílohy:

* fotokópia živnostenského listu, výpisu z OR alebo iného dokladu oprávňujúceho ku organizovaniu takejto akcie

1. § 7 ods. 3 zákona č. 513/1991 Obchodný zákonník, § 14 zákona č. 634/1992 Zb. Zákon o ochrane spotrebiteľa v znení neskorších predpisov [↑](#footnote-ref-1)