

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XXXII/2018

**Dňa:** 19.04.2018

**K bodu programu:** **č. 12**

**Názov materiálu: Projekt „Hokejová hala Stará Ľubovňa“**

**Materiál obsahuje**: Návrh uznesenia

Dôvodová správa

**Materiál vypracoval**

**a predkladá:** PhDr. Ľuboš Tomko

primátor mesta

**Podpis:** \_\_\_\_\_\_\_\_\_\_\_\_\_\_\_\_\_\_

**Materiál p r e r o k o v a n ý**

* na zasadnutí MsR 10.04.2018 – prijaté uznesenie č. 668:

Mestská rada v Starej Ľubovni po prerokovaní predloženého materiálu

1. **b e r i e n a  v e d o m i e**

projekt „Hokejová hala Stará Ľubovňa“ v zmysle predloženého návrhu.

1. **o d p o r ú č a  MsZ**

prerokovať projekt „Hokejová hala Stará Ľubovňa“.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**.....................................**

projekt „Hokejová hala Stará Ľubovňa“ v zmysle predloženého návrhu.

**D ô v o d o v á s p r á v a**

Stará Ľubovňa získala v roku 2010 na výstavbu zimného štadióna 1.mil. EUR. Cieľom bola realizácia alternatívy minimálneho riešenia - pre bežné využívanie ľadovej plochy. Z celkového rozpočtu 1 600 000 € bolo v roku 2010 v rámci poskytnutej dotácie prestavaných 1 020 000 €. V roku 2012 došlo k havárií a následnému zrúteniu strechy zimného štadióna. V súčasnosti prebieha súdny proces so zhotoviteľom.

****

****

Dňa 21.6.2017 na rokovaní Mestského zastupiteľstva vystúpil zástupca spol. s r. o. KEN-EX, Železničiarska 3802/37, Prešov s prezentáciou zámeru dostavby Zimného štadióna v Starej Ľubovni.

**Popis lokality:**

Územie je rovinatý pozemok bez sklonu s maximálnym prevýšením 0,5m. Pozemok je zo severu ohraničený areálom mestskej športovej haly z východu zástavbou rodinných domov na Tehelnej ulici, z južnej strany pozemkami so zmiešanou vlastníckou štruktúrou.Stavenisko plánovanej hokejovej haly sa nachádza v intraviláne mesta Stará Ľubovňa, na sídlisku Západ, v mieste bývalej, zlikvidovanej športovej haly v lokalite nazývanej Šajba. Situované je na parcele číslo 2846/263 k.ú. Stará Ľubovňa. Územie staveniska hokejovej haly je situované na ľavých svahoch údolia riečky Jakubianka, v mieste jej strednej terasy, asi 15m nad úrovňou poriečnej nivy vyššie uvedenej riečky.

Pôvodný povrch územia v mieste staveniska bol svahovitý s miernym sklonom do údolia rieky. Dnešný povrch terénu je však už upravený antropogénnou činnosťou a je v podstate rovinný, na jeho západnom okraji je svahovitý. V minulosti sa v tomto mieste nachádzalo hlinisko pre tehelňu. V mieste hliniska bola v minulosti vybudovaná športová hala, ktorá bola zlikvidovaná po havárii jej strechy.

**Popis existujúceho stavu:**

* Vysporiadané vlastnícke vzťahy pozemkov
* Technológia chladenia (čerpadlá, expanzné nádoby, potrubia, nemrznúce zmesi a ostatné príslušenstvo)
* Mantinelové hradenie typ KANADA 56 x 26 m
* Zrealizovaná príprava územia
* Prípojka vodovodná a kanalizačná
* Kabelová prípojka NN
* Základové múry pre tréningovú halu
* Projektová dokumentácia (nutná aktualizácia)
* Rozostavaná sociálno- prevádzková budova