

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Materiál na rokovanie Mestského zastupiteľstva v Starej Ľubovni

**Číslo: XXXII/ 2018**

**Dňa:** 19.04.2018

**bodu programu:** **č. 19**

**Názov materiálu:** Návrh zmeny VZN č. 47 o určení príspevku na čiastočnú úhradu nákladov v školách a školských výchovno-vzdelávacích zariadeniach a na čiastočnú úhradu nákladov v školských účelových zariadeniach v zriaďovateľskej pôsobnosti Mesta Stará Ľubovňa.

**Materiál obsahuje**: Návrh uznesenia

Dôvodovú správu

Návrh zmeny VZN č.47

**Materiál predkladá**: PaedDr. Eva Kollárová

vedúca oddelenia školstva, kultúry, športu a mládeže

**Materiál vypracoval:** PaedDr. Štefan Joštiak

oddelenie školstva, kultúry, športu a mládeže

**Materiál bude prerokovaný**

* Na zasadnutí komisie vzdelávania, kultúry a cestovného ruchu pred zasadnutím MsZ.
* Na rokovaní Mestskej školskej rady pred zasadnutím MsZ.
* Na rokovaníMsR 10.04.2018. Prijaté uznesenie:

Mestská rada v Starej Ľubovni po prerokovaní predloženého materiálu

**o d p o r ú č a  MsZ**

prerokovať a schváliť zmenu VZN č. 47 o určení príspevku na čiastočnú úhradu nákladov v školách a školských výchovno-vzdelávacích zariadeniach a na čiastočnú úhradu nákladov v školských účelových zariadeniach v zriaďovateľskej pôsobnosti Mesta Stará Ľubovňa s účinnosťou od 1.6.2018 v zmysle predloženého návrhu.

**Návrh na uznesenie:**

Mestské zastupiteľstvo v Starej Ľubovni po prerokovaní predloženého návrhu

**schvaľuje**

zmenu VZN č. 47 o určení príspevku na čiastočnú úhradu nákladov v školách a školských výchovno-vzdelávacích zariadeniach a na čiastočnú úhradu nákladov v školských účelových zariadeniach v zriaďovateľskej pôsobnosti Mesta Stará Ľubovňa v zmysle predloženého návrhu.

**Dôvodová správa:**

Dôvod zvýšenia poplatku za dieťa počas hlavných prázdnin, bez ohľadu na vek, je ten, že rodičia často prihlásia dieťa do MŠ v čase hlavných prázdnin, ale dieťa v skutočnosti materskú školu nenavštevuje. Stáva sa teda, že v tom čase navštevuje MŠ minimálny počet detí, pri plnom stave učiteliek a ostatného personálu MŠ. Táto skutočnosť ovplyvňuje aj čerpanie dovoleniek na zotavenie pracovníkov MŠ.

**Návrh zmeny VZN č. 47**

o určení príspevku na čiastočnú úhradu nákladov v školách a školských výchovno-vzdelávacích zariadeniach a na čiastočnú úhradu nákladov v školských účelových zariadeniach v zriaďovateľskej pôsobnosti Mesta Stará Ľubovňa

**Čl. 2.**

**Výška mesačných poplatkov**

1. Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa sumou

c) ~~v čase hlavných prázdnin do dovŕšenia 3 rokov veku 40 €~~

~~v čase hlavných prázdnin od 3 rokov veku 30 €~~

v čase hlavných prázdnin 50 €